39. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ.  ΑΣΦΑΛΙΣΕΩΝ Αριθ. 269/383 της 1/8 Απρ. 1992 (ΦΕΚ Β΄ 246 Τροποποίηση της παρ. α΄ του άρθρ. 15 του καταστατικού του Ταμείου Προνοίας Προσωπικού ΟΣΕ. Η παρ. α΄ του άρθρ. 15 του καταστατικού του Ταμείου Προνοίας Προσωπικού ΟΣΕ όπως ισχύει μετά την τελευταία τροποποίησή της με την Υ.Α.269/742/6.4.1979 (Β΄ 419), αντικαθίσταται ως ακολούθως: «Δικαίωμα εφάπαξ βοηθήματος έχουν οι μέτοχοι του Ταμείου, σύμφωνα με τα παρακάτω οριζόμενα: Κάθε μέτοχος που παραιτείται από την υπηρεσία του μετά από 20 ετών ασφάλιση (καταβολή κρατήσεων) στο Ταμείο, σύμφωνα με το άρθρ. 16, εφόσον έχει συμπληρώσει το 50ό έτος της ηλικίας του. Μέτοχος που παραιτείται από την υπηρεσία του έχει συμπληρώσει 20 ετών πραγματική ασφάλιση στο Ταμείο (κρατήσεις) σύμφωνα με τα οριζόμενα στο άρθρ. 16 του καταστατικού, δικαιούται εφάπαξ βοηθήματος εφόσον θεμελιώνει δικαίωμα συνταξιοδοτήσεως, ανεξαρτήτως ορίου ηλικίας, σύμφωνα με το άρθρ. 2 του Νόμ. 1902/1990 και των άρθρ. 9 και 2 Νόμ. 1976/1991. Οι έγγαμες γυναίκες μέτοχοι του Ταμείου, οι χήρες με ανήλικα παιδιά και οι διαζευγμένες με ανήλικα παιδιά, δικαιούνται εφάπαξ βοηθήματος σε περίπτωση παραίτησής τους μετά από 15ετή πλήρη πραγματική υπηρεσία στο ΟΣΕ ή στον Ασφαλιστικό Οργανισμό του ΟΣΕ, ανεξαρτήτως ηλικίας και εφόσον θεμελιώνουν δικαίωμα συνταξιοδοτήσεως από οποιοδήποτε ασφαλιστικό φορέα. Για τη συμπλήρωση του ορίου ηλικίας, λαμβάνεται υπόψη η ημερομηνία γέννησης του μετόχου εκτός αν αυτή δεν αποδεικνύεται οπότε λαμβάνεται υπόψη η 31 Δεκ. του έτους που γεννήθηκε». 